"Te treenite regulaarselt keskmistel koormustel? Te olete osalenud kahel korral Tartu neliküritusel? See lühike distants ei oma mingit tähtsust. Te käite kõrgel mägedes? Ja Te väidate, et süda on väga haige? Okei. Teeme kõikvõimalikud analüüsid, aga ma julgen selles südamehaiguses juba ette kahelda. Südamehaigete inimeste elu on Teie omast siiski pisut erinev. Uskuge mind, asi on kinni mõtlemises."    Tulemused: vererõhk OK. Kaheksa potti  verd, kokku 28 ml. Kardiogramm pulsiga 53. Tohter naeris öeldes, et Lasse Virenil oli pulss 26 ning minu eilne 49 ja tänane 53 näitavad treenitust.  Äkksurma võimalikkusele viitavat joonekest minu kardiogrammis ei ole. Jaanuari lõpus, enne maratoni lähen koormustestile ja siis diagnoosi saamiseks uuesti arstile.    "Pidage meeles, et puhkus ja uni on kvaliteetseks eluks väga olulised," juhatas arst mind koridori.